Námestie slobody 1/29, 813 70 Bratislava 1Telefón: (07) 54430029, 54433016, Fax: (07) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
19. apríla 2001
K materiálu č. 2671/2001
K bodu č. 5	
     

S T A N O V I S K O

k návrhu nariadenia vlády Slovenskej republiky o minimálnych bezpečnostných a zdravotných požiadavkách pri používaní pracovných prostriedkov    

I
Návrh nariadenia vlády Slovenskej republiky o minimálnych bezpečnostných a zdravotných požiadavkách pri používaní pracovných prostriedkov predkladá na rokovanie vlády Slovenskej republiky minister práce, sociálnych vecí a rodiny SR.
                                                                        II
Účelom predkladaného návrhu nariadenia vlády je implementácia smernice Rady č. 89/655/EHS z 30. novembra 1989 týkajúcej sa minimálnych bezpečnostných a zdravotných požiadaviek na používanie pracovných prostriedkov pracovníkmi v práci doplnenej smernicou Rady č. 95/63/ES.
                                                                        III
Problematiku návrhu nariadenia upravuje primárne aj sekundárne právo Európskej únie. V oblasti primárneho práva sú to predovšetkým čl. 136 a nasl. Zmluvy o Európskej únii (Amsterdamské znenie), kapitola 1 Sociálne ustanovenia. V oblasti sekundárneho práva je to už vyššie spomínaná smernica Rady č. 89/655/EHS doplnená smernicou Rady č. 95/63/ES, ktorá je druhou samostatnou smernicou k rámcovej smernici Rady č. 89/391/EHS, ktorá upravuje špecifickú problematiku bezpečnosti a ochrany zdravia pri práci.
                                                                        IV
Návrh nariadenia svojou problematikou patrí medzi priority aproximácie práva podľa čl. 70 Európskej dohody o pridružení v oblasti ochrany zamestnancov na pracovisku ako aj k prioritným úlohám vlády Slovenskej republiky vyplývajúcim z Pravidelnej správy Európskej komisie o pripravenosti Slovenskej republiky na členstvo v Európskej únii na základe uznesenia vlády SR 17/2001.
                                                                        V
V súlade s legislatívnymi pravidlami vlády SR predkladateľ vypracoval doložku zlučiteľnosti a tabuľky zhody s právom Európskej únie.
Sekcia Inštitút pre aproximáciu práva súhlasí s konštatovaním predkladateľa v doložke zlučiteľnosti a tabuľkách zhody a k predkladanému návrhu nariadenia vlády Slovenskej republiky neuplatňuje žiadne pripomienky.

Bratislava	18.04.2001	
Vypracoval:	Mgr. Lívia Lovásová	
Tel.:	     	

JUDr. Mária Krošlákovágenerálna riaditeľka